**Ministru kabineta noteikumu projekta**

**“Sociālās korekcijas izglītības iestādes “Naukšēni” publisko maksas pakalpojumu cenrādis” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu tiesību akta projekta sākotnējās ietekmes novērtējuma ziņojuma (anotācijas) kopsavilkumu neaizpilda projektiem, kuru anotācijas I sadaļas 2. punkts nepārsniedz divas lapaspuses. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | | |
| 1. | Pamatojums | | Ministru kabineta noteikumu projekts “Sociālās korekcijas izglītības iestādes “Naukšēni” publisko maksas pakalpojumu cenrādis” (turpmāk – noteikumu projekts) izstrādāts, pamatojoties uz Likuma par budžetu un finanšu vadību 5. panta devītajā daļā noteikto deleģējumu Ministru kabinetam izdot noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. Saskaņā ar Izglītības likuma 59. panta ceturtās daļas 2. punktu izglītības iestādes var saņemt papildu finanšu līdzekļus, sniedzot maksas pakalpojumus iestādes nolikumā noteiktajos gadījumos. | | | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Pamatojoties uz Sociālās korekcijas izglītības iestādes “Naukšēni” (turpmāk – SKII “Naukšēni”) nolikuma (apstiprināts ar Izglītības un zinātnes ministrijas 2011. gada 8. decembra rīkojumu Nr. 591 “Par sociālās korekcijas izglītības iestādes “Naukšēni” nolikuma apstiprināšanu”) 45. punktu, SKII “Naukšēni” var sniegt ēdināšanas, nekustamā un kustamā īpašuma nomas, komunālos pakalpojumus u.c. darbības, ja tās netraucē izglītības procesu.  Noteikumu projekts nepieciešams, lai nodrošinātu Likuma par budžetu un finanšu vadību 5. panta devītās daļas prasību izpildi, proti, lai Ministru kabinets izdotu noteikumus par SKII “Naukšēni” sniegto publisko maksas pakalpojumu cenrāža apstiprināšanu. Saskaņā ar Ministru kabineta 2003. gada 16. septembra noteikumu Nr. 528 “Izglītības un zinātnes ministrijas nolikums” 24.68. apakšpunktu un SKII “Naukšēni” nolikuma 1. punktu SKII “Naukšēni” ir Izglītības un zinātnes ministrijas padotībā esoša valsts pārvaldes iestāde. SKII “Naukšēni” šobrīd sniedz publiskos maksas pakalpojumus saskaņā ar SKII “Naukšēni” 2018. gada 25. janvāra rīkojumu Nr. 1–2/3 “Par maksas pakalpojumu izcenojumiem”, kas neatbilst Likuma par budžetu un finanšu vadību prasībām.  Noteikumu projekts dos iespēju SKII “Naukšēni” sniegt publiskos maksas pakalpojumus, tai skaitā nekustamā īpašuma izmantošanu, komunālos pakalpojumus iedzīvotājiem (apkure) un autotransporta nomas pakalpojumus, pamatojot to izmaksas.  Veicot publisko maksas pakalpojumu izcenojuma aprēķinu, ir ievērots Likuma par budžetu un finanšu vadību 5. panta 12.1 daļā noteiktais – nosakot maksas pakalpojuma izcenojumu, ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas, kā arī Ministru kabineta 2011. gada 3. maija noteikumos Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” paredzētais.  Nosakot cenu pakalpojumiem – īslaicīga viesu istabas izmantošana un ilgtermiņa viesu istabas izmantošana (septiņas diennaktis un vairāk) – ir ņemta vērā Pievienotās vērtības nodokļa likuma 42. panta desmitā daļa, kas nosaka, ka pievienotās vērtības nodokļa samazināto likmi 12 procentu apmērā piemēro izmitināšanas pakalpojumiem tūristu mītnēs. Savukārt, nosakot cenu pakalpojumam – apkure iedzīvotājiem – ir ņemta vērā Pievienotās vērtības nodokļa likuma 42. panta divpadsmitā daļa, kas nosaka, ka pievienotās vērtības nodokļa samazināto likmi 12 procentu apmērā piemēro siltumenerģijas piegādei, ja tās faktiskais patērētājs ir iedzīvotājs, kas pērk un patērē siltumenerģiju mājsaimniecības vajadzībām.  Noteikumu projekts nosaka SKII “Naukšēni” sniegto publisko maksas pakalpojumu veidus un to izcenojumus. Noteikumu projekta sākotnējās ietekmes novērtējuma ziņojuma (anotācijas) (turpmāk – anotācija) pielikumā sniegts SKII “Naukšēni” publisko maksas pakalpojumu izmaksu aprēķins. | | | | | | | |
| 3. | Projekta izstrādē iesaistītās institūcijas un publiskas personas kapitālsabiedrības | | Izglītības un zinātnes ministrija un tās padotībā esošā iestāde. | | | | | | | |
| 4. | Cita informācija | | Nav. | | | | | | | |
|  | | | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | SKII “Naukšēni” sniegtos publiskos maksas pakalpojumus varēs izmantot jebkura persona, kurai minētie pakalpojumi ir nepieciešami. | | | | | | | |
| 2. | Tiesiskā regulējuma ietekme uz tautsaimniecību un administratīvo slogu | | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. | | | | | | | |
| 3. | Administratīvo izmaksu monetārs novērtējums | | Noteikumu projekts šo jomu neskar. | | | | | | | |
| 4. | Atbilstības izmaksu monetārs novērtējums | | Noteikumu projekts šo jomu neskar. | | | | | | | |
| 5. | Cita informācija | | Nav. | | | | | | | |
|  |  | |  | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| Rādītāji | | | | **2020. gads** | | Turpmākie trīs gadi (*euro*) | | | | |
| **2021. gads** | | **2022. gads** | | **2023. gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021.  gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.  gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | | | | 2 | 3 | 4 | 5 | 6 | 7 | 8 |
| 1. Budžeta ieņēmumi: | | | | 623 686 | 299 | 623 391 | 299 | 623 391 | 299 | 299 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | | 623 686 | 299 | 623 391 | 299 | 623 391 | 299 | 299 |
| 1.2. valsts speciālais budžets | | | | 0 | 0 | 0 | 0 | 0 | 0 | 0 |
| 1.3. pašvaldību budžets | | | | 0 | 0 | 0 | 0 | 0 | 0 | 0 |
| 2. Budžeta izdevumi: | | | | 623 686 | 299 | 623 391 | 299 | 623 391 | 299 | 299 |
| 2.1. valsts pamatbudžets | | | | 623 686 | 299 | 623 391 | 299 | 623 391 | 299 | 299 |
| 2.2. valsts speciālais budžets | | | | 0 | 0 | 0 | 0 | 0 | 0 | 0 |
| 2.3. pašvaldību budžets | | | | 0 | 0 | 0 | 0 | 0 | 0 | 0 |
| 3. Finansiālā ietekme: | | | | 0 | 0 | 0 | 0 | 0 | 0 | 0 |
| 3.1. valsts pamatbudžets | | | | 0 | 0 | 0 | 0 | 0 | 0 | 0 |
| 3.2. speciālais budžets | | | | 0 | 0 | 0 | 0 | 0 | 0 | 0 |
| 3.3. pašvaldību budžets | | | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | | | | X | 0 | 0 | 0 | 0 | 0 | 0 |
| 5.1. valsts pamatbudžets | | | | 0 | 0 | 0 | 0 | 0 | 0 |
| 5.2. speciālais budžets | | | | 0 | 0 | 0 | 0 | 0 | 0 |
| 5.3. pašvaldību budžets | | | | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | | | Atbilstoši likumam “Par valsts budžetu 2020.gadam” Izglītības un zinātnes ministrijas budžeta programmas 01.00.00 “Vispārējā izglītība” apakšprogrammā 01.03.00 “Sociālās korekcijas izglītības iestāde” paredzētie līdzekļi ir 623 686 *euro* apmērā, no kuriem plānoti ieņēmumi no maksas pakalpojumiem un citi pašu ieņēmumi 18 213 *euro* apmērā.  Noteikumu projekts sakārtos esošo situāciju ar SKII “Naukšēni” sniegtajiem maksas pakalpojumiem atbilstoši Likuma par budžeta un finanšu vadību prasībām, palielinot gadam plānoto maksas pakalpojumu un citu pašu ieņēmumu un no tiem sedzamo izdevumu apjomu par 299 *euro*.  Maksas pakalpojumu izcenojumu aprēķini pievienoti anotācijas pielikumā. | | | | | | |
| 6.1. detalizēts ieņēmumu aprēķins | | | |
| 6.2. detalizēts izdevumu aprēķins | | | |
| 7. Amata vietu skaita izmaiņas | | | | Noteikumu projekts šo jomu neskar. | | | | | | |
| 8. Cita informācija | | | | Nav. | | | | | | |
|  | | | | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | | |
| Noteikumu projekts šo jomu neskar. | | | | | | | | | | |
|  | | | | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | |
| Noteikumu projekts šo jomu neskar. | | | | | | | | | | |
|  | | | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tika nodrošināta, ievietojot informāciju par noteikumu projektu Izglītības un zinātnes ministrijas tīmekļvietnes www.izm.gov.lv sadaļā “Sabiedrības līdzdalība” un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: sanita.treimane@izm.gov.lv. Sabiedrības pārstāvji varēja līdzdarboties noteikumu projekta izstrādē, sniedzot atzinumu un viedokli par noteikumu projektu. | | | | | | | | |
| 2. | Sabiedrības līdzdalība projekta izstrādē | Noteikumu projekts 2019. gada 26. novembrī ievietots Izglītības un zinātnes ministrijas mājas lapā (<https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti/3791-socialas-korekcijas-izglitibas-iestades-naukseni-publisko-maksas-pakalpojumu-cenradis>). | | | | | | | | |
| 3. | Sabiedrības līdzdalības rezultāti | Sabiedrības pārstāvju viedokļi netika saņemti. | | | | | | | | |
| 4. | Cita informācija | Nav. | | | | | | | | |
|  | | | | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | | |
| 1. | Projekta izpildē iesaistītās institūcijas | | | Noteikumu projekta izpildi veiks SKII “Naukšēni” sadarbībā ar Izglītības un zinātnes ministriju. | | | | | | |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | Noteikumu projekta izpilde neietekmēs pārvaldes funkcijas un institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama.  Ietekme uz cilvēkresursiem risināma esošā budžeta ietvaros. | | | | | | |
| 3. | Cita informācija | | | Nav. | | | | | | |

Izglītības un zinātnes ministre I.Šuplinska

Vizē:

Valsts sekretāre L.Lejiņa

S.Treimane, 67047924

sanita.treimane@izm.gov.lv